Uredba Komisije (ES) št. 618/96

z dne 3. aprila 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 586/96 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi temeljnimi pravili blago, poimenovano v stolpcu 1 preglednice v Prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladni s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. aprila 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 84, 3.4.1996, str. 18.

[3] UL L 302, 19.10.1992, str. 1

--------------------------------------------------

PRILOGA

Opis | Uvrstitev (oznaka KN) | Utemeljitev |

(1) | (2) | (3) |

1.Mesečna astrološka revija na enem samem zvitem listu papirja velikosti 79 mm × 505 mm, potiskanem na obeh straneh, ki vsebuje horoskope (mesečne in dnevne) ter srečne številke za igre na srečo, ilustrirana ali ne.Zavita revija je zaščitena s cevko iz prozorne plastike.Vsak mesec se skupaj prodajajo štiri takšne revije, s popolnoma enakim besedilom, ilustracijami in barvami, v barvno potiskanem in ilustriranem predstavitvenem ovitku iz kartona, na katerem je naveden mesec. Predstavitveni ovitek je porazdeljen na 12 polj, za vsako astrološko znamenje eno | 49029030 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 4902, 490290 in 49029030 |

2.Otroška slikanica (30 cm × 40 cm), izdelana iz štirih debelih kartonastih strani in ilustrirana z božičnimi slikami.Notranje strani vsebujejo barvne božične slike ter instrumentalne in vokalne zapise na vsaki drugi strani.Na zadnji strani (ki je platnica), debeline 1 cm, je naslikano božično drevesce, okrašeno s pisanimi okraski, vsak od njih pa ima žarnico.Na tej strani je mikro zvočnik in elektronski modul, ki ob pritisku na gumb začne predvajati melodije, hkrati pa se prižigajo žarnice | 49030000 | Uvrstitev opredeljujejo določbe splošnih pravil 1 in 3(b) za razlago kombinirane nomenklature, opomba 6 k Poglavju 49 in besedilo oznake KN 49030000. |

3.Vrtljivi glasbeni okraski za dojenčke, nesestavljeni, iz naslednjih delov:pas s plastično pripravo za zapenjanje;glasbena skrinjica z motorjem na vzmetni pogon, ki se ga navija;vrtljivi okrasek, sestavljen iz dveh prekrižanih plastičnih ročajev, na katerih stičišču in na koncih so živalske figurice (zajčki, račke, žabice), izdelane iz tekstilnega materiala in oblečene v človeška oblačila, pripete z vrvico.Kadar se navije, glasbena skrinjica igra melodijo in vrsti okrasek | 95035000 | Uvrstitev opredeljujejo določbe splošnih pravil 1, 2(a), 3(b) in 6 za razlago kombinirane nomenklature ter besedilo oznak KN 9503 in 95035000. Izdelek je namenjen zabavanju dojenčkov, zlasti zaradi prisotnosti glasbene skrinjice |

--------------------------------------------------